NaiveNeuron/SloPal huggingface dataset:
Jurinová, Erika, podpredsedníčka NR SR (2015-01-29):
Ďakujem pekne za pripomienky. Pani poslankyne, naozaj ja som tu nebola pri tom, keď sa hlasovalo o vytvorení II. piliera. Netuším, aká tu bola atmosféra. To ma v podstate ani nezaujíma. Ale hovorím o súčasnom stave a hovorila som o poctivosti a nepoctivosti. Tak ako to vy vnímate, že bola nepoctivá debata alebo možnože mediálna kampaň, mediálna kampaň nepoctivá na začiatku tohto, ja hovorím, že premiér robí teraz nepoctivú mediálnu kampaň dnes v týchto časoch. On nazval II. pilier obludnosťou. On ho tak nazval. Ja som povedala, že obludnosti robila strana SMER tými mohutnými zásahmi do investovania v II. pilieri, do znižovania percenta II. piliera. Na margo toho, že okolité krajiny zrušili II. pilier. Pani poslankyňa, pani kolegyňa, akože my sa ideme riadiť podľa toho, čo robí druhá krajina, alebo riešime situáciu v našej krajine? Ak vieme, že ročne dotujeme Sociálnu poisťovňu takmer miliardou, tak akože my sa máme tváriť , že je to úplne v poriadku, akože nemáme robiť žiadne iné opatrenia? Hovorila som o tom, že naozaj tým, že bol takto sprznený ten II. pilier, ja neviem možnože by to mohlo byť ešte horšie, neviem, ale vnímam vaše zásahy negatívne, že tým, že nebol ani vytvorený poriadny spôsob na vyplácanie tých dôchodkov, tak nebola možnosť porovnávať aj vyplácanie alebo súbeh tých dôchodkov, starobného aj zo sporenia z II. piliera. Takže je to podľa mňa veľká škoda, že teraz sa tu naozaj politicky pretláčame. A k tomu, že som obyčajný človek. Som v hnutí Obyčajní ľudia a zastávam si obyčajných ľudí, lebo vidím, že robíte chyby a robíte veľké chyby. Bohužiaľ, zastávam si ľudí, vysvetlila som, prečo... (Prerušenie vystúpenia časomerom.)
Laššáková, Ľubica, poslankyňa NR SR (2021-11-04):
Ďakujem pekne za slovo, pán predsedajúci. Len na dovysvetlenie, pani ministerka, prečo Betliar. Betliar preto, že štátny kultúrny majetok Betliar má v gescii aj Krásnu Hôrku, to znamená Krásna Hôrka, Betliar je jedno riaditeľstvo a to sídli v Betliari, takže preto Betliar. No tú zmluvu s obcou som zabezpečovala ešte ja s pánom starostom, takže toto všetko vieme, ale zareagovala by som na tie prekvapenia, o ktorých ste hovorili. Tým sa proste nevyhnete, akokoľvek budete mať veci pripravené, pretože ani my sme sa nevedeli vyhnúť tomu, že pri rekonštrukcii Slovenskej národnej galérie sa jedného dňa prepadol bager do podzemia, o ktorom nikto netušil, že tam je. To znamená, že toto sú veci, s ktorými budete musieť sa vysporiadať za pochodu.
Blanár, Juraj, podpredseda NR SR (2023-05-05):
Pán poslanec Karahuta, môžete reagovať na faktické poznámky.
Čaplovič, Dušan, poslanec NR SR (2014-12-04):
Ďakujem veľmi pekne. V rozprave, pán predseda, nevystúpili nik. Prosím, dajte hlasovať, že Národná rada Slovenskej republiky sa rozhodla prerokovať návrh zákona v druhom čítaní.
S. Janiš, poslanec: (2004-05-26):
Návrh poslancov prerokovali výbory, ktorým bol pridelený nasledovne: ústavnoprávny výbor prerokoval návrh poslancov a neprijal uznesenie, nakoľko návrh uznesenia nezískal podporu potrebnej nadpolovičnej väčšiny poslancov. Výbor Národnej rady pre financie, rozpočet a menu prerokoval návrh a uznesením odporučil Národnej rade návrh schváliť s pozmeňujúcimi a doplňujúcimi návrhmi. Výbor pre hospodárstvo, privatizáciu a podnikanie prerokoval návrh a uznesením odporučil Národnej rade návrh schváliť so zmenami a doplnkami. Výbor pre pôdohospodárstvo prerokoval návrh a uznesením odporučil Národnej rade návrh schváliť. Z uznesení výborov Národnej rady vyplývajú pozmeňujúce a doplňujúce návrhy uvedené v bode IV tejto spoločnej správy. Všetci ju máme v písomnej podobe. Výbor pre hospodárstvo, privatizáciu a podnikanie ako gestorský odporúča Národnej rade Slovenskej republiky o bodoch 1, 3, 4, 5, 6, 7 a 8 hlasovať spoločne s odporúčaním schváliť ich, o bode 2 s odporúčaním neschváliť ho. Gestorský výbor odporúča Národnej rade návrh poslancov schváliť. Súčasne ma poveril ako spoločného spravodajcu výborov predložiť vám túto spoločnú správu a poveril ma právomocami podľa § 79 ods. 5 rokovacieho poriadku. Pán predsedajúci, otvorte rozpravu.
Grendel, Gábor, podpredseda NR SR (2021-05-27):
Pán poslanec, poprosím vás. (Potlesk.) Tým ste určite pomohli tomuto návrhu. Pán poslanec Beluský.
M. Číž, podpredseda NR SR: (2008-06-19):
Slovo má pán poslanec Fedor, pripraví sa pán poslanec Vestenický.
Pellegrini, Peter, predseda NR SR (2015-12-01):
Prezentujme sa a hlasujme o bodoch zo spoločnej správy 1 až 6 spoločne s odporúčaním gestorského výboru schváliť ich. (Hlasovanie.) Prítomných 131 poslancov, za hlasovalo 100, zdržalo sa 31 poslancov. Schválili sme tieto body.
Osuský, Peter, poslanec NR SR (2012-10-26):
Vážená pani predsedajúca, ctená snemovňa, dovoľujem si ešte pričiniť len jednu technickú pripomienku v súvislosti s mojimi pozmeňovacími návrhmi. Žiadam, aby sa z bodov spoločnej správy hlasovalo osobitne o bodoch 2, 3 a 4. Teda, aby sa o týchto bodoch hlasovalo osobitne a boli vyňaté z hlasovania spoločnej správy z bodov 1 až 6, ako bolo navrhnuté spravodajcom. Ďakujem pekne.
Ďuriš Nicholsonová, Lucia, podpredsedníčka NR SR (2019-02-01):
Vyhlasujem všeobecnú rozpravu k tomuto bodu za skončenú. V rámci záverečného slova máte možnosť vystúpiť. Pán navrhovateľ? Nie. Pani spravodajkyňa? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslanca Martina Fecka na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 208/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. Návrh zákona má tlač 1267 a návrh na jeho pridelenie na prerokovanie výborom je v rozhodnutí pod č. 1335. Návrh uvedie pán poslanec Fecko, nech sa páči. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. , tlač 1267.)
P. Paška, predseda NR SR: (2008-09-23):
(Hlasovanie.) 137 prítomných, 83 za, 12 proti, 42 sa zdržalo. Sme v treťom čítaní . Otváram rozpravu v treťom čítaní. Pýtam sa, či chce, kolegyne, kolegovia, niekto vystúpiť. Ak nie, vyhlasujem rozpravu za skončenú. Nech sa páči, pán spravodajca.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu. (Hlasovanie.) 147 prítomných, 79 za, 68 sa zdržalo. Návrh sme schválili. Prosím ďalší návrh.
Baláž, Radovan, poslanec NR SR (2018-09-14):
Ďakujem pekne za slovo. Pán kolega, k tomu dopadu na štátny rozpočet. Inštitút finančnej politiky nám dal stanovisko k tomuto návrhu. Rok 2019 mínus 24,3, 2020 25,4 a 2021 mínus 26,6. Ako komunikuje ministerstvo financií s IFP netuším, ale máme to vyčíslené, máme to, tie údaje dodané. Ja sa priznám, že som trošku nie sklamaný, ale rozčarovaný z toho. Posledné dva dni sme sa tu o cestovnom ruchu rozprávali a všetci z opozície vraveli, že čo pomôže cestovnému ruchu, je zníženie daní a odvodov. A keď tu máme návrh, ktorý sčasti znižuje daň na ubytovacie služby, ktoré sú súčasťou cestovného ruchu, tak za každú cenu hľadáte niečo na tom zlé. A teraz hovoríš, že to nebude mať vplyv na cenu a nepomôže to cestovnému ruchu. Ja sa už fakt v tom nevyznám. Spomínal si nejaké tržby veľkých štvorhviezdičkových hotelov. Však skôr nám ide o tie menšie, dvoj- aj trojhviezdičkové, pretože tam tá cena má zmysel. A tie objemy, ktoré si rozprával, sú minuloročné, nie budúcoročné. Čiže my chceme práveže motivovať ľudí. Keď poklesne cena, tak logicky vzrastú tržby, možno aj tým štvorhviezdičkovým, ale narastú tržby aj tým „dvom“ aj „trom“. Nerozumiem, prečo sem montuješ neplatcov DPH, však tí dépeháčku neplatia, oni majú stanovenú cenu, ktorú teda určuje trh na základe ponuky a dopytu. Hádam nechceš, aby sme my ako poslanci určovali, za koľko majú oni predávať svoje služby. Však to má vyriešiť trh podľa vašich poučiek. Jediné, čo štát môže spraviť, ukrátiť sám seba, aby zvýhodnil konečnú cenu pre obyvateľov tejto krajiny. To, že prídu turisti zo zahraničia, že oni to nepotrebujú. No, prečo ostatné krajiny znižujú sadzby DPH na cestovný ruch a majú nárast tržieb z toho dôvodu, že tie ceny sú atraktívnejšie pre nich. A hľadať analógiu medzi potravinami a ubytovacími službami, bolo by dobré sa pozrieť, kvôli čomu tie ceny... (Prerušenie vystúpenia časomerom.)
V. Palko, poslanec: (2009-12-04):
Jeden argument je záujem štátu. Všetci tí prezidenti, ako to už povedal František Mikloško, boli zvolení do funkcie hlavy štátu často s pompou, s veľkou podporou politikov, ktorí stáli za nimi, ale potom po nejakých väčších alebo menších sporoch často je tu tendencia aj zo strany politikov, aj zo strany ľudí chovať sa k týmto ľuďom bez štipky úcty. Pritom exprezident aj po tom, čo opustí úrad, tak má svoje povinnosti voči štátu. Jednoducho povinnosti, ktoré mu vyplývajú z toho, že bol vo funkcii hlavy štátu. Stále, pri niektorých príležitostiach reprezentujú svoj štát. To znamená, je to aj záujem štátu, aby títo ľudia boli dôstojne zabezpečení. Ale vidím ešte väčší dôvod a významnejší dôvod, aby bol takýto zákon prijatý. A ten významnejší dôvod je potreba veľkorysosti. Potreba určitej veľkorysosti v politike, na ktorú Slovensko zatiaľ ani po takmer dvoch desaťročiach existencie samostatnosti akosi nedosiahlo. Tá veľkorysosť, to je ešte stále v nejakej 13. zakliatej komnate. O mojom kolegovi Františkovi Mikloškovi je známe – a vlastne opäť to potvrdzuje týmto návrhom zákona –, že vždy prejavoval aj v politike, aj v politike veľkorysosť. A preto by sme sa aj my k nemu v tejto veľkorysosti chceli pridať. Tá veľkorysosť chýba aj v tejto sále. Chýba tam veľmi často. Rád by som pripomenul, že veľkorysosť a určitá úcta a elegancia veľmi chýbala aj včera. Včera sme tu zažili vystúpenie predsedu vlády, v ktorom sa prejavovali všetky tie neduhy, všetky tie nedostatky akejkoľvek veľkorysosti, ktorú som spomínal. Robert Fico z tohto miesta označil kolegu Mikloška za talizman. Talizman. Neviem, Robert Fico je iba o dva roky menej poslancom Národnej rady Slovenskej republiky, iba o dva roky menej ako František Mikloško. Áno, Robert Fico je premiér, no ale zase František Mikloško bol predsedom parlamentu, a to vo veľmi ťažkých časoch, povedal by som, ťažších, ako sú dnešné. Viete, keď len tak premiér povie o nejakom staršom kolegovi, že talizman, no tak čo je to za neokrôchanosť, čo sú to za spôsoby potrundženého baču, pýtam sa, čo sú to za spôsoby? Keby nebolo ľudí, ako je František Mikloško, ktorý svojou činnosťou dlhoročnou privodili november 1989, ktorého 20. výročie sme oslávili, no tak kto by bol dneska Robert Fico? Nebol by premiérom vlády Slovenskej republiky. Bol by niekde na úrovni neviem predsedu okresného národného výboru, možno by bol predsedom krajského národného výboru alebo prvým tajomník krajského výboru Komunistickej strany Slovenska. No ale vďaka tomu, že tu boli ľudia ako Mikloško, vďaka tomu, že tu bol november, tak Robert Fico môže byť predsedom vlády. Prosím vás, vážení kolegovia zo SMER-u, keď s ním budete, skúste mu to niekedy pripomenúť. Vážené pani poslankyne, vážení páni poslanci, musím povedať, že keď v roku 2006 sme rozhodovali, že ako sa máme postaviť k strane SMER, tak aj ja, aj kolega Mikloško, aj kolegovia Minárik a Bauer sme asi správne odhadli, že čo nás to tu čaká. A musím povedať, že sme sa nepomýlili, keď sme povedali, že so stranou SMER a s jej spôsobmi do vlády radšej nie. Vážené pani poslankyne, vážení páni poslanci, ďakujem vám za vašu pozornosť.
M. Hort, poslanec: (2001-09-20):
Ďalej, prosím, dajte hlasovať o § 7 ods. 20 z pozmeňujúceho návrhu pána poslanca Tatára.
M. Drobný, poslanec: (2001-12-04):
M. Andel, podpredseda NR SR: Ďakujem. Na svojich predrečníkov chce reagovať pani poslankyňa Aibeková. Nech sa páči. M. Aibeková, poslankyňa: Ja iba chcem poďakovať kolegom za podporné stanoviská, a týchto podporných stanovísk sa mi dostalo aj vo výbore, a myslím si, pán podpredseda vlády, že aj tá suma, o ktorú v tomto prípade ide, ktorá sa presúva pod rezort, a to 90 miliónov, pretože tam išli práve najväčšie príspevky z privatizácie, by rozpočet bez toho nezahynul a nemal by to byť dôvod na to, aby nebol odsúhlasený, takže aj na vás sa obraciam, pán podpredseda vlády, aby ste zvážili, že týmto narobíte pre rezort zdravotníctva viac škody ako úžitku, a naozaj znovu na vás apelujem, aby ste aj vy vystúpili na obranu vašich vlastných názorov a aby sa naďalej nerozširovali aparáty ministerstva zdravotníctva, pretože myslím si, že to nebolo vaším cieľom, keď ste chceli rušiť tieto fondy, že sa presunú nielen tí zamestnanci z fondov, ale že tam pribudnú ešte ďalšie pracovné sily, a hlavne potom si myslím, že bol zbytočný presun kompetencií, keď sa tam ešte rozširujú počty zamestnancov. Ja si myslím, že cieľom bolo, aby na tých centrálnych orgánov zostalo menej úradníkov a aby prešli práve do regiónov, takže v tomto smere vás žiadam aj o odpovede. Ďakujem. M. Andel, podpredseda NR SR: Slovo má pani poslankyňa Sabolová. Pripraví sa pán poslanec Juriš. Nech sa páči, pani kolegyňa, máte slovo.
Bugár, Béla, podpredseda NR SR (2017-05-19):
Ďakujem. Na vystúpenie pána poslanca ako jediná sa prihlásila pani poslankyňa Petrík s faktickou. Nech sa páči.
Hort, Milan, podpredseda NR SR (2011-09-06):
Ďakujem pekne, pán poslanec. Posledný prihlásený do rozpravy je pán poslanec Ondrej Dostál, nech sa páči.
Vašečka, Richard, poslanec NR SR (2013-05-22):
Ďakujem. Ja len krátko chcem teda nadviazať a poďakovať aj pánu poslancovi, pánu poslancovi Hraškovi. Naozaj prosím aj pána ministra a žiadam aj poslancov zo strany SMER, aby sme mohli toto uznesenie schváliť, a hlavne, aby reálne tie čísla išli. Lebo iste, bavíme sa tu o peniazoch, o rozpočtoch, o financiách. V prvom rade ide o tie deti a o to, aby to bolo funkčné. Ak sa zneužíva, treba klepnúť po prstoch. Preto by som prosil, ak ste navrhli riešenia, vyhodnoťte ich a urobte revíziu týchto rozhodnutí a dajte odpočet do parlamentu, aby sme tieto veci mohli transparentne prebrať a uzavrieť pre dobro našich detí, pre dobro ich trávenia voľného času. Ďakujem.
M. Hort, podpredseda NR SR: (2008-01-31):
A týmto otváram rozpravu k tomuto zákonu. Do rozpravy som nedostal žiadnu písomnú prihlášku. A pýtam sa, či sa chce niekto prihlásiť do rozpravy ústne. Konštatujem, že ani v tomto prípade to tak nie je. Uzatváram možnosť podania ústnych prihlášok do rozpravy a vyhlasujem aj túto rozpravu za skončenú. A prerušujem rokovanie o tomto bode programu s tým, že hlasovať budeme o 11.00 hodine. Teraz budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Marockým kráľovstvom o vzájomnej podpore a ochrane investícií . Návrh vlády ste dostali ako tlač 478 a spoločnú správu výborov máte ako tlač 478a. Návrh vlády odôvodní minister financií Slovenskej republiky Ján Počiatek. Prosím ho, aby sa ujal slova. Nech sa páči, pán minister.
P. Hrušovský, predseda NR SR: (2004-03-11):
(Hlasovanie.) 142 prítomných, 136 za návrh, 5 sa zdržali, 1 nehlasoval. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o prevode vlastníctva, nehnuteľného majetku vo vlastníctve Slovenskej republiky na obec alebo vyšší územný celok. Otváram rozpravu. Pýtam sa pánov poslancov a poslankýň, či sa chcú prihlásiť do rozpravy. Nie. Vyhlasujem rozpravu za skončenú. Poprosím teraz pána spoločného spravodajcu, aby uviedol návrh uznesenia k hlasovaniu o zákone ako o celku. Nech sa páči, pán poslanec. R. Vavrík, poslanec: Vážený pán predseda, dajte, prosím, hlasovať o zákone ako o celku s tým, že Národná rada súhlasí s predloženým návrhom zákona. Výbor odporúča schváliť.
Blaha, Ľuboš, podpredseda NR SR (2024-01-12):
Ďakujem pekne pánovi poslancovi Grendelovi z klubu OĽANO, ktorý sa nazýva Slovenskom urážlivým spôsobom, a všetci dobre vieme, že patrí aj klub OĽANO, aj klub SLOVENSKO k názvom, ktoré sa používa pre váš klub, takže vašu pripomienku považujem za bezpredmetnú. A teraz dostane slovo pán poslanec Ondrej Dostál za klub SaS. Verím, že máte ten istý názov naďalej na rozdiel od kolegov, ktorí sa hanbia za svoje predošlé názvy. Ďakujem pekne.
Lebocký, Tibor, poslanec NR SR (2013-07-01):
Čiže, áno, ukončím to, takže ešte snáď toľko, tá systémová chyba bola vysvetlená. No a z toho aspektu, čo sa týka ústavnoprávnosti. Podľa môjho názoru nemôže byť jedno, či štátny podnik Lesy Slovenskej republiky dostane potenciálne tržby za zvýšenie alebo teda tým, že by sa pristúpilo k schváleniu tohto zákona, či to ústavnoprávne čistým spôsobom zostane alebo nezostane. Čiže zamerajme sa na vyriešenie komplexu. A potom budeme môcť zobrať do ruky kalkulačku a začať počítať. Ďakujem pekne za pozornosť.
Jurinová, Erika, podpredsedníčka NR SR (2012-11-30):
Pán poslanec Nagy.
Marcinková, Vladimíra, poslankyňa NR SR (2023-02-02):
Ďakujem veľmi pekne. Vlastne to, o čom sme sa bavili doposiaľ, tak je preto nevyhnutná novelizácia tak rokovacieho poriadku, ako aj ústavy. Takže to isté, čo som povedala v predchádzajúcom úvodnom slove, to platí aj teraz. Tým cieľom je zakotvenie možnosti ísť na materskú alebo otcovskú dovolenku pre poslanca alebo poslankyňu. Ďakujem.
Korčok, Ivan, minister zahraničných vecí a európskych záležitostí SR (2020-09-24):
Ďakujem. Pani poslankyňa, asi by som vás prekvapil, keby som konkrétne odpovedal. Budem tlmočiť toto pánovi ministrovi a verím, že vám odpovie k spokojnosti. Ďakujem pekne.
Senko, Ján, poslanec NR SR (2018-05-15):
Pán podpredseda, teraz dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru pre kultúru a médiá Národnej rady Slovenskej republiky a za gestorský výbor navrhujem výbor Národnej rady pre kultúru a médiá a odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v prvom čítaní.
Pellegrini, Peter, predseda NR SR (2015-09-29):
Ďakujem pekne, pán minister. Pán spravodajca? (Reakcia spravodajcu.) Nechce vystúpiť. Prerušujem rokovanie o tomto bode programu. Teraz vás, pán minister, požiadam, aby ste uviedli v druhom čítaní vládny návrh zákona, ktorým sa mení a dopĺňa zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a ktorým sa mení zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1426). Nech sa páči, pán minister.
Paška, Pavol, predseda NR SR (2012-05-09):
Pán premiér, chcete reagovať? Zapnite pána premiéra.
Ďuriš Nicholsonová, Lucia, podpredsedníčka NR SR (2016-10-12):
Písomne sa do rozpravy ešte prihlásili pán poslanec Miroslav Beblavý a pán poslanec Ondrej Dostál. Pán poslanec Beblavý, nech sa páči, máte slovo.
Kuriak, Milan, poslanec NR SR (2022-12-06):
Ďakujem za slovo. Kolega Marián Viskupič, podľa mňa znížená sadzba DPH na 10 % má zmysel aj na, aj na tri mesiace, hlavne pre, kto trošku pozná situáciu v gastre, tak vie, že najviac, najviac utrpelo gastro v rekreačných oblastiach, čo sa týka teraz na blížiacu sa zimnú sezónu, horské strediská žijú z toho, obrovské množstvá rodín a veľmi veľa, veľmi veľa ľudí v týchto rekreačných oblastiach. Z predloženého pozmeňujúceho a doplňujúceho návrhu vyplýva, že sa ním zavádza znížená sadzba DPH na 10 % na základe, jednak na plnenie poskytovania aj v súvislosti so šport... aj so športom, lanoviek, vlekov a týka sa to mnohých športovísk, ako tu bolo spomenuté, napríklad aj zimné štadióny. Práve pri týchto, ale aj pri gastre je predpokladaná vysoká energetická náročnosť, o čom mnohí ľudia nevedia, že gastro, aká je vysoká energetická náročnosť v gastre. Počíta sa pri aj malých penziónoch aj viac ako 10-tisíc eur mesačne. Viem to zo svojej skúsenosti. Z môjho pohľadu ako osoby, ktorá aktívne podnikala v gastrosektore, je táto zmena veľmi prínosná a ja verím, že po troch mesiacoch, po tomto skúšobnom období bude dôvod, aby sa v zníženej dépeháčke na gastro pokračovalo. Naozaj, toto je také, také obdobie, že kde sa ukáže, kde sa ukáže, akým smerom sa gastro bude naďalej vyvíjať. A ako tu bolo spomenuté, že aj priznávanie, priznávanie tržieb alebo... (Prerušenie vystúpenia časomerom.)
Kollár, Boris, poslanec NR SR (2018-06-18):
Pán kolega, s týmto môžem súhlasiť. Niektoré typy reklamy, áno, majú silný vplyv na konkrétne správania ľudí, ktoré môžu byť veľmi škodlivé. Aj B.M.G. INVEST, by sa nikdy týmto ľuďom v B.M.G. INVEST-e nepodarilo vytiahnuť od ľudí 20 mld. korún slovenských, to, pardon, áno, slovenských, pokiaľ by neinvestovali obrovské prostriedky do reklamy. Počuli, valilo sa to na nás z bilbordov, valilo sa to na nás z televízií, z rádií, z internetu, z odvšedkadiaľ. A tí ľudia podľahli, lebo, ešte raz hovorím, je tu slabá finančná gramotnosť. Ale toto je, toto má na starosti štát, aby to ustrážil. V Čechách B.M.G. INVEST trval niekoľko mesiacov. Okamžite zavreli prvého riaditeľa, rozpustili to, rozohnala to obdoba našej NAKY a bolo vybavené. Riaditeľa zavreli a bol svätý pokoj. A Česi neboli okradnutí. Ale toto mal riešiť náš štát. Toto zlyhal tunák náš štát, ale my keď chceme takéto niečo urobiť, tak súhlasím s tým, obmedzme reklamu na tieto finančné služby, na niektoré typy pôžičiek, aby to nebolo také jednoduché. Však my sme už takýto návrh zákona predložili a s týmto absolútne súhlasím, niektoré typy, takisto ako neponúkame o dvanástej na obed alkohol. Tak takisto môžeme aj tieto veci obmedziť. Ale nemôžete ako podnikanie, ako celkové, riešiť tým zákonom. To je podľa mňa scestné.
Kondrót, Maroš, poslanec NR SR (2012-09-18):
Ďakujem, pán predseda. V rozprave nevystúpil žiadny poslanec, a preto vás prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blaha, Ľuboš, podpredseda NR SR (2024-04-19):
Pani poslankyňa Mária Kolíková, nech sa páči.
P. Paška, predseda NR SR: (2007-10-16):
(Hlasovanie.) 141 prítomných, 110 za, 1 proti, 30 sa zdržalo. Konštatujem, že sme postúpili návrh zákona do druhého čítania. Ďalej.
Pčolinský, Peter, podpredseda NR SR (2022-11-09):
Ďakujem pekne. Otváram rozpravu, do rozpravy som dostal dve písomné prihlášky, pán poslanec Marek Krajčí a pán poslanec Ján Ferenčák. Čiže teraz má slovo pán poslanec Marek Krajčí, nech sa páči.
Grendel, Gábor, podpredseda NR SR (2023-03-23):
Ďalšiu otázku položil pán poslanec Martin Čepček ministrovi dopravy Andrejovi Doležalovi, ktorého zastupuje pán minister práce, sociálnych vecí a rodiny Milan Krajniak. A otázka znie: „Vážený pán minister, záujem o nájomné bývanie je podľa prieskumov veľký – 80 % populácie vo veku 17 – 45 rokov. V akom ste momentálne štádiu? Kedy sa občania dočkajú prvých bytov?“
Dostál, Ondrej, poslanec NR SR (2019-03-28):
Pani poslankyňa Blahová, no nie som si celkom istý, že debata na túto tému privedie veľké množstvo ľudí k tomu, aby si prečítali tých 24 alebo koľko strán dohovoru alebo 81 článkov, na ktorých je, teda do ktorých člení aj Istanbulský dohovor. Mňa by napríklad zaujímalo, že koľký z predkladateľov prečítali celý ten dohovor, lebo opakovane im tu kladieme otázky, že v čom konkrétne, ktoré ustanovenie Istanbulského dohovoru je v rozpore s ktorým ustanovením ústavy. Tak ústavu slovenskú ste čítali, tak, tak ale žiadnu odpoveď na toto nedostávame, nikto z nich nie je prihlásený, prihlásený do rozpravy, tak neviem, kedy, kedy sa k tej odpovedi dopracujeme. Tak na to, či to čítali ani neviem, že či má zmysel, aby sme sa ich pýtali. Mňa len teda zaráža, zaráža to uvažovanie kritikov, ktorí tvrdia, že nie je problém tých 90 alebo až 95 %, ale problém, problém je tá terminológia, 5 %, 10 %, 15 %, lebo ja som sa snažil aj vo svojom vystúpení vysvetliť, že ide tu o rodovo podmienené násilie, a keď chceme bojovať proti rodovo podmienenému násiliu, tak musíme pracovať aj s termínom rod a musíme ho mať nejako zadefinovaný. Na to tiež nikto nereagoval, ako by to nebol, nebol žiadny problém. Len teda uvažujem ako uvažujú kritici. To naozaj si myslíme, že niekto napísal dohovor o 80 článkoch o boji proti domácemu násiliu, aby tam prepašoval nejaký jeden termín – rod – jednu definíciu, ktorá sa navyše má použiť iba na účely tohto dohovoru?
Kollár, Boris, predseda NR SR (2020-04-22):
Ďakujem. Chce k rozprave zaujať stanovisko navrhovateľ? Nech sa páči, pán... (Reakcia ministra.) Nikto sa neprihlásil. Boli. Chce sa niekto do rozpravy prihlásiť ústne? Nikto. Ďakujem, vyhlasujem rozpravu za skončenú. Chce k rozprave zaujať stanovisko... Nech sa páči, pán minister, máte slovo.
Ďuriš Nicholsonová, Lucia, podpredsedníčka NR SR (2017-11-28):
Pani poslankyňa, prepáčte, veľmi nerada vás prerušujem. Chcem sa opýtať, že či je vaše vystúpenie ešte nadlho, lebo sú 3 minúty po 19.00 hod.
Bugár, Béla, podpredseda NR SR (2017-05-16):
Nech sa páči, prezentujme sa a hlasujeme. (Hlasovanie.) Prítomných 139 poslancov, za 109, proti 12, 18 sa zdržali hlasovania. Správu sme zobrali na vedomie. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá (tlač 553). Dávam slovo spoločnému spravodajcovi z výboru pre hospodárske záležitosti pánovi poslancovi Mojšovi, aby uviedol jednotlivé hlasovania. Nech sa páči. [Hlasovanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov , tlač 553.]
Podmanický, Ján, poslanec NR SR (2012-08-10):
Ja navrhujem, aby sme, tak ako povedal pán poslanec Mihál, hlasovali z jeho pozmeňujúceho návrh 3 o bode 1, o tomto bode môžeme hlasovať.
Demian, Jaroslav, poslanec NR SR (2012-12-05):
Pán predseda, budeme hlasovať o bodoch zo spoločnej správy 1 až 18 a 20 s odporúčaním gestorského výboru schváliť ich.
Mierna, Anna, poslankyňa NR SR (2021-12-03):
Vážený pán predsedajúci dajte, prosím, hlasovať o tom, že Národná rada Slovenskej republiky prerokuje predmetný návrh zákona v skrátenom legislatívnom konaní.
Slafkovský, Alexander, poslanec NR SR (2010-10-13):
Ďakujem pekne. Vážený pán predsedajúci, k zákonu č. 575/2001 Z. z. (tlač 54) v rozprave vystúpilo osem poslancov a pán minister Dzurinda, bolo podaných päť pozmeňujúcich návrhov. Najprv budeme hlasovať o bodoch z podanej informácie, a to o každom bode osobitne, tak ako to navrhol poslanec Ľubomír Vážny. Takže navrhujem, aby sme hlasovali o každom bode samostatne, najprv o bode 1 z informácie.
Fico, Robert, podpredseda NR SR (2011-12-08):
Ďakujem, pán poslanec. Na faktické poznámky bude reagovať pán poslanec Blanár.
Laššáková, Jana, podpredsedníčka NR SR (2014-05-30):
Ďakujem pekne, pani spravodajkyňa. Teraz poprosím spoločného spravodajcu z ústavnoprávneho výboru poslanca Martina Poliačika, aby informoval Národnú radu o výsledku rokovania výborov k tlači 891 a aby odôvodnil návrh a stanovisko gestorského výboru. Nech sa páči.
Číž, Miroslav, poslanec NR SR (2012-08-01):
Ďakujem pekne, skúsim v tom krátkom časovom období odpovedať na to podstatné. Pán kolega Abrhan, no, je asi logické, že nie je našou úlohou posudzovať postup prezidenta pri plnení svojich ústavných právomocí, takže tam totožnosť ani zďaleka nie je možné vidieť. Pani Vášáryová, trošku ma prekvapuje, teda veľmi nerád s vami vstupujem do konfrontácie z rôznych dôvodov, ale dosť že vám ušla taká drobná skutočnosť, že za nás volili rady a odvolávali riaditeľa verejnoprávnej televízie, takže ako podpredseda Národnej rady som ich asi pravdepodobne odvolať nemohol, to by vám nemalo ujsť, pani kolegyňa, po toľkých rokoch práce v kultúre. Vážený pán Matovič, sledujem ja vašu veľmi svojráznu, podľa mňa, predstavu o tom, že čo je závislý a nezávislý kandidát. Iste vám neuniká, že SMER dostal 43 % hlasov vo voľbách a úplne logicky naši voliči od nás čakajú, že vyberieme alebo budeme pôsobiť v rámci normálnych politických možností takých istých, ako máte vy, ale nesieme aj zodpovednosť voči verejnosti za to, že vyberieme šéfa, ktorý naozaj je schopný verejnosti garantovať verejnoprávnosť. A, samozrejme, je s tým spätá aj naša politická zodpovednosť. Čiže neviem teda, koho máme vybrať. Koho nám navrhne OĽaNO? Alebo poctivo a v neľahkom procese hľadáme najlepšie riešenia, lebo to chceme urobiť. Proste je to naša povinnosť. V danom prípade pravdepodobne diskusia o tom, ako zlepšiť ten mechanizmus, potrebuje iné dimenzie, ako vy zatiaľ navrhujete, lebo ja osobne sa v nich zatiaľ neorientujem. Ďakujem.
Šudík, Tomáš, poslanec NR SR (2021-09-30):
Ďakujem krásne. Ja budem stručný, ja by som chcel možno aj takto verejne poďakovať ministerstvu životného prostredia, že predstavilo daný návrh zákona, si pamätám, a tak kus odskočím, ešte ako poslanec mestského zastupiteľstva som v Humennom navrhoval, aj mi to prešlo, aby sme na všetkých aktivitách a akciách, ktoré organizuje mesto, nepoužívali takéto plastové poháre a radšej používali iné alternatívy, poháre z odpadov, ktoré sú oveľa rýchlejšie rozložiteľné, ale hoci mi vtedy uznesenie na mestskom zastupiteľstve prešlo, ale potom nám to právnici zrušili, pretože to nemá oporu v zákone, tak sme to robiť nemohli. A práve verím, že aj vďaka tomu, teda ak bude mesto nejakú organizovať, samospráva, akciu a sa dohodnú, že chcú byť ekologickí, tak môžu aj tých stánkarov takto motivovať, že nebudú používať tie plastové poháre na rôzne malinovky, vína, pivá, ale budú používať tie, ktoré sú oveľa jednoduchšie rozložiteľné, takže ja to veľmi podporujem, a dokonca aj na množstve festivalov, ktoré môžme my, ktoré reprezentuje Slovensko v zahraničí, vidíme, že už používajú napríklad vratné poháre, a myslím, že na týchto festivaloch je častokrát oveľa väčší poriadok, ako keby používali plastové poháre. A ešte možno aj takých pár čísel, že ročne skončí vo svetových oceánoch až 12 mil. ton plastového odpadu, a očakáva sa, že do roku 2040 sa to číslo ešte strojnásobí. Takmer 5 mld. ton plastov vyrobených od začiatku 50. rokov minulého storočia skončilo buď na skládkach odpadu, alebo vo voľnej prírode. A pevne verím, že aj keď taká malá krajina ako Slovensko zabojuje proti tým platom, tak aspoň čiastočne zvýšime ten plastový posun a plastová kraj... a tak znížime tú plastovú krajinu, ktorú už pomaly Slovensko začínajú nazývať, keďže tých plastov je obrovské množstvo. A tak ešte raz ďakujem ministerstvu, že daný návrh zákona predstavil, a verím, že bude mať v pléne plnú podporu, pretože tento zákon je veľmi dôležitý, a zároveň by som chcel oznámiť hlasovanie, ktoré bude na 11.00 hod. Ďakujem.
Bugár, Béla, podpredseda NR SR (2017-09-14):
Taký návrh sme neprijali.
V. Veteška, podpredseda NR SR: (2006-04-19):
Budeme pokračovať prvým čítaním o vládnom návrhu zákona o povinnej základnej kvalifikácii a pravidelnom výcviku niektorých vodičov, tlač 1557, rozhodnutie o pridelení výborom č. 1592. Opäť žiadam ministra dopravy, pôšt a telekomunikácií. Prepáčte, mne sa... Prepáčte. Mal som tu pripravený podklad a... Neviem, ospravedlňujem sa. Malý moment. Dobre, dobre. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 1468), spoločná správa 1478a. Prosím ministra zdravotníctva Slovenskej republiky pána Rudolfa Zajaca, aby predniesol a vládny návrh zákona odôvodnil. Nie je tu. Ja musím vyhlásiť na päť minút prestávku a zistiť, prečo tu nie je minister zdravotníctva. Päť minút prestávka. (Prestávka.) (Po prestávke.)
Sárközy, Irén, poslankyňa NR SR (2018-12-06):
Pán predsedajúci, budeme teraz hlasovať o bodoch zo spoločnej správy 2, 4, 5, 7 až 12 s odporúčaním gestorského výboru schváliť.
Bugár, Béla, podpredseda NR SR (2016-09-22):
Na vystúpenie pána poslanca s faktickými poznámkami ôsmi. Končím možnosť sa prihlásiť s faktickými. Ďalej? Deviati, pardon. Končím možnosť sa prihlásiť do faktických poznámok a zároveň prerušujem roko... (Reakcia z pléna.) Pani poslankyňa, chcem vidieť... Pani poslankyňa. Chcem vidieť, že zatlačíte, či sa to objaví, lebo je to veľmi jednoznačné. Ukážte mi, prosím vás, celú tabuľu. (Reakcia z pléna.) No ale koho to je chyba? Prepáčte, ja som to už uzavrel. Koho asi? Viete. Takže nabudúce, pán Viskupič tiež sa nehlásil, ale nabudúce fakt veľmi striktne. Ak budete stláčať, to bol problém aj nášho jedného poslanca, čo potom pán Dostál vytkol, a preto nemohol vystúpiť v rozprave. Stláčal za sebou viackrát a to zariadenie nie je schopné zaregistrovať. Dobre? (Reakcia z pléna.) Lebo ste sa nevideli. Bohužiaľ, vidíme len prvých osem alebo deväť. Dobre? Takže sa prihlásili nakoniec jedenásti páni poslanci. Už v skutočnosti končím možnosť sa prihlásiť do faktických poznámok. A prerušujem rokovanie o tomto bode programu. Pristúpime k hlasovaniu. (Reakcia z pléna.) Áno, vidím, vidím už. Ja som, neviem prečo... Pán poslanec Gröhling ešte pred hlasovaním s procedurálnym návrhom. Nech sa páči.
Dostál, Ondrej, poslanec NR SR (2019-10-17):
Myslel som, že iba oznámim termín hlasovania, ale ešte sa vyjadrím k rozprave, len by som rád upozornil, že slovo páchateľ sa používa voči ľuďom, ktorým sa preukáže, že spáchali trestný čin, čo teda v prípade kauzy Technopol sa Michalovi Kováčovi mladšiemu nepreukázalo, hoci sa voči nemu viedlo trestné stíhanie v Nemecku. A teda keď, keď sme zrušili tú milosť, tak, tak sa môže viesť teraz aj na Slovensku, ak by tam boli dôvody, keďže tá premlčacia doba neplynula. No a ako spravodajca oznamujem, že hlasovať o tomto návrhu zákona budeme až v utorok o 11.00 hod., a to z dôvodu, že podľa § 83 ods. 4 zákona o rokovacom poriadku, keďže boli predložené, bol predložený pozmeňujúci návrh, tak hlasovať o ňom možno najskôr 48 hodín od jeho podania. Teda zajtra to neprichádza do úvahy. V pondelok nehlasujeme, takže až v utorok o 11.00 hod. Ďakujem.
Kyselica, Lukáš, poslanec NR SR (2023-02-09):
Ďakujem veľmi pekne. Vážený pán predkladateľ, pán podpredseda, poslanci, poslankyne, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, že gestorský výbor... s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Bugár, Béla, podpredseda NR SR (2011-07-07):
Pán poslanec Fronc.
P. Hrušovský, predseda NR SR: (2004-05-20):
(Hlasovanie). 127 prítomných, 71 za návrh, 1 proti, 28 sa zdržalo, 27 nehlasovalo. Návrh sme schválili. Teraz budeme hlasovať o pozmeňujúcom návrhu, vlastne o námietke pána poslanca Abrhana. Prosím, prezentujme sa a hlasujme. (Hlasovanie.) 124 prítomných, 34 za, 15 proti, 41 sa zdržalo, 34 nehlasovalo. Páni poslanci, nebudem sa vyjadrovať k postoju poslancov pri rovnakej procedúre a námietke jedného kolegu voči druhému, jedného voči druhému. Pán poslanec Číž.
Jakab, Július, poslanec NR SR (2023-11-22):
Ďakujem. Áno, vypočul som si dneska, že o zdravotníctvo sme sa nestarali, že bolo dofinancované, že o pacientov sme sa nestarali, kadečo možné bolo povedané. Áno, je pravda, že sme sa starali hlavne o štátne inštitúcie a teda aj o Všeobecnú zdravotnú poisťovňu, pretože ona aj v covidových pandemických veciach najviac doplácala na pacientov. A tí, ktorí vedia, ako sú poistné kmene a koľko nákladov vynakladajú jednotlivé poisťovne na tie poistné kmene, tak vedia, že Všeobecná zdravotná poisťovňa ťahá za kratší koniec v porovnaní so súkromnými poisťovňami. Možno skúsim trochu dát. Dobre viete, že v pandémii sme poslali desiatky miliónov subjektom, ktoré boli na to určené, čiže napríklad štátnym nemocniciam, ale aj súkromným nemocniciam a išlo to priamo do nemocníc. Áno, nešlo to primárne cez poisťovne, išlo to do nemocníc, napríklad aj príplatok zdravotníkom za odrobené hodiny v pandémii, čo, myslím, že bolo 7 eur na hodinu, zvýšili sme platy zdravotným pracovníkom cca o 22 %. Dobre viete, že lekárom sme zvýšili platy natoľko, že v porovnaní s priemernou mzdou a so svojimi českými susedmi zarábajú momentálne lepšie ako českí susedia. A celkovo aj rast výdavkov, keď porovnám rast, keď porovnám výdavky na zdravotníctvo v roku 2019 5,49 mld. eur a rok 2023 8,10 mld., tak je vidno, že, že medzi týmito štyrmi rokmi nárast na výdavky v zdravotníctve bol plus 48 %, o takmer 3 mld. Čiže nie je pravda, že sme, že sme nedofinancovali zdravotníctvo, ale financovali sme priamo tých, ktorí pomáhali. Ďakujem.
Pellegrini, Peter, predseda NR SR (2024-02-08):
Poprosím o kľud v rokovacej sále, aby pán poslanec mohol dôstojne vystupovať ďalej. Pán poslanec rozprával, ho bolo počuť, nemusíme mu vracať čas. Nech sa páči.
Glváč, Martin, podpredseda NR SR (2017-12-05):
Ďakujem, pán poslanec, veľkú väčšinu ste hodnotili, to znamená, môžte sa prihlásiť v rozprave, máte reagovať na predrečníka svojou faktickou. Nech sa páči, pán poslanec Nemky.
M. Jureňa, poslanec: (2008-05-20):
Čo sa týka miliárd, tak je to taká vaša obľúbená politikárčenia téma, pretože vy rád používate, rád oceňujete meter štvorcový a rád pracujete s miliardami. Ono sa to síce 1. januára zmení, pretože prejdeme na euro a miliardy sa budú objavovať veľmi málo, ale ono to tak ľúbivo znie a vyslovene je to potom také zavádzajúce. Stalo sa to vašou témou, a to nielen vašou témou, ale stalo sa to vôbec témou SDKÚ a príležitosťou pre opozičnú politiku. Ale chcem povedať, že je to trocha málo. Ja osobne som tomu veľmi rád, že prichádzame i dnešnou schôdzou k určitému záveru, pretože výsledkom by mali byť spokojní občania, ktorí určite čakajú, aby sme úspešne dotiahli tento návrh dokonca. Ďakujem.
P. Hrušovský, predseda NR SR: (2003-03-06):
(Hlasovanie.) Prítomných je 131 poslancov, za 42, proti 77, zdržalo sa 12. Neschválili sme tento návrh.
Laurenčík, Milan, podpredseda NR SR (2020-09-29):
Ďakujem. Prijímam ospravedlnenie za pána poslanca Žiaka. S reakciou, pani poslankyňa Denisa Saková.
Antal, Peter, poslanec NR SR (2019-09-11):
Poprosím, hlasovanie dnes o sedemnástej k tomuto zákonu. Ďakujem.
P. Hrušovský, predseda NR SR: (2003-11-05):
(Hlasovanie.) 135 prítomných, 63 za, 4 proti, 64 sa zdržalo, 4 nehlasovali. Návrh sme neschválili. Hlasujeme o podanom návrhu pod poradovým číslom...
Baláž, Vladimír, poslanec NR SR (2017-10-11):
Keďže sme odhlasovali body zo spoločnej správy, prosím, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Šutaj Eštok, Matúš, minister vnútra SR (2024-09-17):
Ďakujem pekne. Vážený pán predsedajúci, vážení páni poslanci, poslankyne tu veľmi nevidím, dovoľte mi, aby som uviedol vládny návrh zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov. K tomuto zákonu prebehla, myslím si, že pomerne vecná a intenzívna debata už aj v prvom čítaní a verím, že to bude rovnako aj teraz pri druhom čítaní a týmto si vás dovoľujem požiadať o podporu tohto návrhu zákona. Ďakujem, skončil som.
Richter, Ján, poslanec NR SR (2023-11-22):
Pozývam členov sociálneho výboru na zasadnutie na trinástu hodinu, predpokladám, že dovtedy výbory ústavnoprávny a finančný ukončia rokovanie.
Glváč, Martin, podpredseda NR SR (2016-06-21):
S reakciou pán poslanec Dostál.
Šedivcová, Viera, poslankyňa NR SR (2013-10-25):
Vážený pán kolega Brocka, vy hovoríte, že návrh zákona o kolektívnom vyjednávaní je, citujem: „škodlivý a nepotrebný“. Ja by som od kresťanského demokrata naozaj neočakávala takéto vyhlásenie, pretože je známe, že kresťanská filozofia hovorí aj o tom, že slabším, bezbranným, chudobným treba pomáhať. Tento zákon chráni práve tých, ktorí takmer vždy ťahajú za kratší koniec a to sú zamestnanci.
Krajčí, Marek, poslanec NR SR (2021-12-10):
Pán predseda, o bode 5 môjho druhého pozmeňujúceho návrhu nie je možné hlasovať, nakoľko sme odhlasovali pozmeňujúci návrh poslanca Karahutu. Dajte, prosím, hlasovať o bodoch 1, 2, 4, 6 až 12 môjho druhého pozmeňujúceho návrhu.
Grendel, Gábor, podpredseda NR SR (2023-06-27):
Ďakujem pekne, pán poslanec. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto, okrem pani navrhovateľky, sa prihlásiť k tomuto bodu do rozpravy ústne. Pán, sekundu, takže pán Pčolinský nie do rozpravy, áno. Dobre, takže do rozpravy pôjde pani navrhovateľka, potom pán poslanec Svrček, pán poslanec Kuriak. Končím možnosť prihlásiť sa do rozpravy. S procedurálnym pán poslanec Pčolinský.
Grendel, Gábor, podpredseda NR SR (2021-10-05):
Otváram všeobecnú rozpravu, do ktorej som nedostal žiadnu písomnú prihlášku, preto sa teraz pýtam, či má niekto z kolegov záujem prihlásiť sa ústne. (Krátka pauza.) Nikto. Vyhlasujem rozpravu za skončenú. Chce zaujať záverečné slovo pán navrhovateľ? Nech sa páči.
Bugár, Béla, podpredseda NR SR (2016-04-27):
Pani poslankyňa Pfundtner.
R. Rafaj, poslanec: (2008-10-31):
Takže neviem, neviem, prečo si predovšetkým nezávislí poslanci zvolili ako subjekt svojho zviditeľňovania predsedu Slovenskej národnej strany Jána Slotu. A hoci súc, volajú po akomsi vyváženom postoji, sami sú nevyvážení tak, že keby zafúkal vietor, ako stoja na tej jednej nohe, tak by hneď padli dole. A len chcem na margo vyváženia uviesť, že práve v roku 2003 sa podľa správy, ktorú som tu citoval, Úradu pre Maďarov v zahraničí, definitívne skončil spor podpisom dvojstrannej dohody o podpore menšín. Takže vy ste takto, pán istý poslanec, ktorý ste tiež sa vyjadrovali, ukončili údajný spor podpisom o dohode.
Podmanický, Ján, poslanec NR SR (2021-02-04):
Dobre, ďakujem pekne.
Laurenčík, Milan, podpredseda NR SR (2021-02-04):
Mám vás rád, lebo nereagujete nikdy na predrečníka, ale na niekoho iného.
Bugár, Béla, podpredseda NR SR (2018-09-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 131, za 80, zdržalo sa 50 poslancov, 1 nehlasoval. Konštatujem, že Národná rada sa uzniesla, že tento vládny návrh zákona prerokuje v druhom čítaní. Nech sa páči.
P. Paška, predseda NR SR: (2009-02-03):
(Prestávka.) (Po prestávke.)
Dostál, Ondrej, poslanec NR SR (2023-06-15):
Pán poslanec Karahuta, keby som bol býval vedel, že chcete tak rozsiahlo vystúpiť, tak by som sa aj ja prihlásil do rozpravy, no možno sa prihlásim do rozpravy k tomu ďalšiemu návrhu zákona, ak to nestihnem vo faktickej. Po prvé, ja som sa vyjadroval iba k skrátenému legislatívnemu konaniu. Ja som nepovedal ani slovo k obsahu, obsahu samotných návrhov zákonov. K tomu sú u nás poverení tímlídri, ktorí sa k tomu vyjadria z vecnej stránky. Ja som posúdil to, či sú dané náležitosti. Podľa mňa sú dané náležitosti na skrátené legislatívne konanie, a teda z vecného hľadiska ja som sa nevyjadril, že ako, ako napríklad náš poslanecký klub bude hlasovať o jednotlivých návrhoch zákonov. Druhá vec, je naozaj škoda, že tu nie je ani pán minister, že tu nie je ani pán bývalý minister, tí by si s vami o tomto asi, asi podiskutovali a, samozrejme, že ak sú, ak sú tam veci, ktoré nepatria do skráteného konania, tak áno, dajú sa, dajú sa odtiaľ, odtiaľ vyhodiť, dá sa to, dá sa to namietať. A tretia vec, ja som nehovoril, že to máme schváliť za jeden deň. Ja, práve naopak, som apeloval na to, že napriek tomu, že je to skrátené legislatívne konanie, tak my to môžme schváliť o tri týždne alebo o dva, o dva týždne. To nemusí byť že zo dňa na deň. Veď skrátené konanie neznamená automaticky, že je to zo dňa na deň. Sú situácie, keď treba schváliť zákon zo dňa na deň, ale toto nie je tá situácia. Keby sme nemali predčasné voľby, tak si myslím dokonca, že by ani nebol dôvod na skrátené legislatívne konanie, malo sa to prerokovať teraz v prvom čítaní, niekedy v septembri by bolo druhé a tretie čítanie, to už by nás nezabilo, ale keď tu máme predčasné voľby, vláda vznikne možno niekedy koncom októbra, tak áno, to už by problém mohol byť. Tak to je ten dôvod, pre ktorý sa ja domnievam, že sú dôvody na skrátené konanie.
Mikloško, Jozef, poslanec NR SR (2014-05-15):
Ďakujem. Po tom prvom kole voľby ja nemôžem povedať, že som bol znechutený. Nič ma neznechutí tuná v parlamente, ani v živote. Ale som bol nahnevaný, lebo naozaj bolo to nefér. Proste keď boli zvolení piati páni a keď teraz bude zvolený zase jeden Košičan, prepáčte, tak prezident sa môže podľa mňa vzdať výberu z týchto šiestich troch, lebo to proste je vlastne jedno, kto tam potom z tých troch bude. Ja myslím, že keď dáte prednosť kandidáta pána Harabina pred človekom, ako je napríklad pán Šikuta, ktorý bol dve funkčné obdobia, šesť alebo osem rokom v Európskom súde pre ľudské práva, kde veľa, veľa urobil, to všetci dobre vieme, a dostane v druhom kole 63 hlasov, čo si zahraničie pomyslí, keď tam nás reprezentoval a naraz mu absolútne nedôverujeme? Ale to je už trošička osobné a už mená som snáď nemusel spomenúť pre touto voľbou. Ale Ústavný súd je naozaj vrcholný orgán, ktorý stojí nad všetkými inštitúciami, orgánmi a stranami, mal by stáť nad nimi. Očakáva sa od neho objektivita aj rýchlosť, zrozumiteľnosť, aj zdravý rozum pri rozhodovaní. A, bohužiaľ, z týchto kritérií mnohé chýbali v jeho rozhodovaní v posledných rokoch. Doterajšie zloženie Ústavného súdu ukazuje, že je spolitizovaný a aj nerozhodný a že napríklad plénum zvoláva len vtedy, keď pozná jeho výsledok. A to sa mi zdá absurdné a taký Constitutional Court v Amerike alebo Constitutional Gerecht v Nemecku je naozaj orgán, ktorý všetci s úctou obchádzajú. Bohužiaľ, u nás to nie je. Takže ja si myslím, že to, že mali sme možnosť ho nejakým spôsobom polepšiť, sme nevyužili. A ja si myslím, že to, keď bol zvolený tento nový pán prezident, hlavné heslo bolo, že nemôžete mať všetko. A to ľudia pochopili. A to platí aj teraz. A teda to zdôrazňujem, že strana ktorá iste má veľký úspech a je tu líderkou, ale nemôže mať všetko, lebo volilo ju dvadsaťpäť... (Prerušenie vystúpenia časomerom.)